Шаяннар һәм тапкырлар клубы «Татар лигасы»ның финал нәтиҗәләре (ФОТО)

	24 апрель көнне Казанда Шаяннар һәм тапкрылар клубы «Татар лигасы» үз нәтиҗәләрен чыгарды. Финал уеннарында Казан һәм Яр Чаллыдан биш команда катнашты. Уен ахырында лига чемпион исемен яңгыратты һәм бу юлы ул берәү генә булмады.	 Чара Татарстан Республикасы Яшьләр эшләре һәм спорт министрлыгы, Бөтендөнья Яшьләр форумы ярдәме белән әзерләнде.

Жюри составында татар эстрадасы йолдызы, җырчы һәм «Тамаша.ру» проекты җитәкчесе Илназ Сафиуллин, Бөтендөнья татар Яшьлэре форумы рәисе Тәбрис Яруллин, «TATAR RADiOSI» директоры Алмаз Миргаязов, популяр рэп-башкаручы Шәкүр, ШТК «Татар Лигасы»ның җитәкчесе Рамил Агдеев, Татарстан Республикасында КВН «Татар лигасы» уеннарына нигез салучы Фәридә Таштабанова һәм ЯҖО «КВН РТ» директоры Илдар Фаттахов бар иде.

Финал уеннарында барлык командалар өч бәйгедә катнашты: сәламләү, триатлон һәм йолдыз белән музыкаль өй эше! Барлык уенчылар да югары уен сыйфаты күрсәттеләр! Күнелле визиткалар уен барышынына күтәренке кәеф бирделәр. КВНчылар триатлонда да сынатмадылар. Музыкаль өй эшләрендә исә КВНчылар җыр һәм биюләр белән генә түгел, э эстрада йолдызлары ярдәмендә әзерләнгән чыгышлар белән көлдерделәр. Бу искиткеч күнелле, кызык һәм үзенчәлекле булды! Финал шәп!

Уен нәтиҗәләренә килгәндз исә, чемпион исемен ике коллектив – Казан дәүләт аграр университетыннан «Казан Ыстайл» һәм НЧИ КФУдан «КАМПИ» командалары яулады.

ШТК «Татар лигасы» финал уеннарынын нәтиҗәләре: 

«КамПИ», НЧИ КФУ 5,0+0,6+5,0=10,6
«Казан Ыстайл», КГАУ – 4,9+1,0+4,7 = 10,6
---------------------------------------------------------
«Татар team», КФУ ИФМК 4,7+0,4+5,0=10,1
«МЭЯК», НЧИ КФУ 4,7+0,8+4,3=9,8
«Тэп-тэти», НЧф УУ ТИСБИ 5,0+0,2+4,3=9,5

Мондый чаралар республика яшьләренең туган телләрен саклап калуга, аларның әхлакый, мәдәни казанышларын үстерүгә, актив гражданлык позициясен формалаштыруга юнәлдерелгән. Шаяннар һәм тапкырлар клубы «Татар лигасы» уеннарына килегез! Туган телегезне онытмагыз!

Чемпионнарны җинүләре белән котлыйбыз, ә барлык командаларны уен сезонын уңышлы төгәлләүләре белән тәбриклибез. Бу финал озакка истә калачак!  1  2  3  4  5 Руслан Толуев фотолары
  

Матбугат.ру

	№   |  	


